Teisest küljest on komisjon jõudnud järeldusele, et kuigi teatavad kokkulepped ei täida artikli 81 lõike 3 tingimusi ning neil ei ole seega õigust vabastusele, ei peaks neid vaatama keelu rikkumisena. Need on vähetähtsad kokkulepped (de minimis põhimõte), mille kohta arvatakse, et nad ei saa oma laadi tõttu ühenduse turu tasandil konkurentsi mõjutada, kuid mis on kasulikud väikeste ja keskmise suurusega ettevõtete vahelisele koostööle. Selle tulemusena ei pea ettevõtted nendest teavitama ja otsuse kokkusobivust asutamislepinguga ei ole vaja kontrollida. Neid kokkuleppeid määratleti asjaomastele ettevõtjatele kaua aega turuosa ja aastakäibe ülemmääraga. 2001. aasta lõpus lõdvendas komisjon veelgi seda määratlust; käibe kriteerium jäeti välja ja turuosa ülemmäär tõusis horisontaalsete kokkulepete puhul 10% ja vertikaalkokkulepete puhul 15%. Artikli 81 eeskirju ei kohaldata üldiselt: